CELEX: 32015R1757
Language: sk
Date: 2015-09-28 00:00:00
Title: Vykonávacie nariadenie Komisie (EÚ) 2015/1757 z 28. septembra 2015, ktorým sa schvaľuje folpet ako aktívna látka na použitie v biocídnych výrobkoch typu 6 (Text s významom pre EHP)

2.10.2015   
            
            
               SK
            
            
               Úradný vestník Európskej únie
            
            
               L 257/12
            
         VYKONÁVACIE NARIADENIE KOMISIE (EÚ) 2015/1757
   z 28. septembra 2015,
   ktorým sa schvaľuje folpet ako aktívna látka na použitie v biocídnych výrobkoch typu 6
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 90 ods. 2,
   keďže:
   
               (1)
            
            
               Taliansku bola 13. júla 2009 v súlade s článkom 11 ods. 1 smernice Európskeho parlamentu a Rady 98/8/ES (2) doručená žiadosť o začlenenie aktívnej látky folpet do prílohy I k uvedenej smernici na použitie vo výrobkoch typu 6 (konzervačné prostriedky) vymedzených v prílohe V k uvedenej smernici, ktoré zodpovedajú výrobkom typu 6 vymedzeným v prílohe V k nariadeniu (EÚ) č. 528/2012.
            
         
               (2)
            
            
               Taliansko v júni 2011 predložilo Komisii hodnotiacu správu a odporúčania v súlade s článkom 11 ods. 2 smernice 98/8/ES.
            
         
               (3)
            
            
               Výbor pre biocídne výrobky sformuloval 17. júna 2014 stanovisko Európskej chemickej agentúry, pričom prihliadol na závery hodnotiaceho zodpovedného orgánu.
            
         
               (4)
            
            
               Z uvedeného stanoviska vyplýva, že v prípade biocídnych výrobkov používaných vo výrobkoch typu 6 obsahujúcich folpet možno predpokladať, že spĺňajú požiadavky článku 5 smernice 98/8/ES, ak sú dodržané určité podmienky ich použitia.
            
         
               (5)
            
            
               Preto je vhodné schváliť folpet na používanie v biocídnych výrobkoch typu 6 pod podmienkou dodržania určitých osobitných podmienok v prílohe.
            
         
               (6)
            
            
               Keďže folpet spĺňa kritériá klasifikácie ako kožný senzibilizátor kategórie 1 v zmysle prílohy I k nariadeniu Európskeho parlamentu a Rady (ES) č. 1272/2008 (3), ošetrené výrobky, ktoré boli ošetrené folpetom alebo ho obsahujú, by mali byť pri uvádzaní na trh primerane označené.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,
            
         PRIJALA TOTO NARIADENIE:
   Článok 1
   Folpet sa schvaľuje ako aktívna látka na použitie v biocídnych výrobkoch typu 6, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. septembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
   
      (3)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).
   
      PRÍLOHA
      
                  Bežný názov
               
               
                  Názov IUPAC
                  Identifikačné čísla
               
               
                  Minimálny stupeň čistoty aktívnej látky (1)
                  
               
               
                  Dátum schválenia
               
               
                  Dátum skončenia platnosti schválenia
               
               
                  Typ výrobku
               
               
                  Osobitné podmienky
               
            
                  Folpet
               
               
                  Názov IUPAC:
                  N-(trichlórmetylsulfanyl)ftalimid
                  ES č.: 205-088-6
                  Číslo CAS: 133-07-3
               
               
                  940 g/kg
               
               
                  1. januára 2016
               
               
                  31. decembra 2025
               
               
                  6
               
               
                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s aktívnou látkou.
                  Autorizácie biocídnych výrobkov podliehajú týmto podmienkam:
                  
                              1.
                           
                           
                              Pre priemyselných používateľov sa musia zaviesť bezpečné prevádzkové postupy a primerané organizačné opatrenia. Výrobky sa musia používať s vhodnými osobnými ochrannými prostriedkami, ak nie je možné znížiť expozíciu na prijateľnú úroveň iným spôsobom.
                           
                        
                              2.
                           
                           
                              Vzhľadom na riziká pre pôdne prostredie sa na označeniach a prípadne poskytnutých kartách bezpečnostných údajov výrobkov musí uvádzať, že pri vonkajšej aplikácii konzervovaných zmesí musia byť prijaté opatrenia na ochranu pôdy, aby sa zabránilo stratám a minimalizovali emisie do životného prostredia, okrem prípadov, keď možno preukázať, že riziká možno znížiť na prijateľnú úroveň iným spôsobom.
                           
                        
                              3.
                           
                           
                              Vzhľadom na riziká pre pôdne prostredie výrobky nemožno autorizovať na ochranu zmesí určených na vonkajšiu aplikáciu rozprašovaním, pokiaľ sa nedá preukázať, že riziká možno znížiť na prijateľnú úroveň.
                           
                        V prípade uvádzania ošetrených predmetov na trh platí táto podmienka:
                  Osoba zodpovedná za uvedenie na trh ošetreného predmetu, ktorý bol ošetrený folpetom alebo ho obsahuje, zabezpečuje, aby označenie tohto ošetreného predmetu obsahovalo informácie uvedené v článku 58 ods. 3 druhom pododseku nariadenia (EÚ) č. 528/2012.
               
            
         (1)  Čistota uvedená v tomto stĺpci predstavuje minimálny stupeň čistoty aktívnej látky použitej na hodnotenie podľa článku 11 smernice 98/8/ES. Aktívna látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou aktívnou látkou